**VZPOSTAVITEV** **KOMPETENČNEGA MODELA**

**FEBRUAR 2019**

Spoštovani sodelavci!

Z organizacijo in izvedbo usposabljanj, namenjenih spoznavanju in učinkoviti rabi modela kompetenc, smo vstopili v zaključni del projekta vzpostavitve kompetenčnega modela v državni upravi. Usposabljanja potekajo pod **imenom »Druženje s kompetencami«** in so namenjena **vodjem na 2. in 3. ravni vodenja.**

Izvajajo se na dveh lokacijah, in sicer v dopoldanskem in popoldanskem terminu. V februarju bo izvedenih 24 in v marcu 18 usposabljanj. Vabila s terminom in lokacijo usposabljanja so bila vodjem posredovana preko elektronskega naslova **kompetencni.model@gov.si**

Vsebina usposabljanj zajema uporabo kompetenčnega modela pri delu z zaposlenimi, pri čemer je poudarek na presojanju kompetenc zaposlenih. Prav tako na usposabljanjih preverjamo ustreznost predlaganih delovno specifičnih kompetenc. Vodje imajo na ta način priložnost pridobiti uporabno znanje na interaktiven način, zato jih **vabimo k potrditvi udeležbe na usposabljanju**.

Poleg tega smo v februarju pričeli z izvedbo **usposabljanja »Train the trainer«.** Usposobljeni notranji trenerji bodo lahko vodjem nudili podporo pri uporabi modela kompetenc ter znanja glede uporabe kompetenčnega modela prenašali naprej. Skupino notranjih trenerjev predstavlja 32 strokovnjakov, večinoma iz kadrovskega področja, in sicer iz vseh ministrstev in večjih organov v sestavi. Usposabljanja potekajo v dveh skupinah, za vsako skupino je do konca marca predvidenih šest delavnic v skupnem trajanju cca. 36 pedagoških ur.

V februarju smo nadaljevali tudi **z aktivnostmi z organi državne uprave, ki imajo zaradi svojega področja dela nekatere večje specifike.** Na sestankih tako usklajujemo model kompetenc z njihovim področjem dela.

**ZAČETEK**

Določitev okvirjev modela kompetenc

**FAZA 1**

Določitev temeljnih in vodstvenih kompetenc

**FAZA 2**

Določitev delovno specifičnih kompetenc

USPOSABLJANJA ZA VODJE NA 2. IN 3. RAVNI VODENJA

USPOSABLJANJA ZA NOTRANJE TRENERJE

**REZULTAT**

* Model kompetenc
* Vprašalniki za presojo kompetenc
* Priročnik
* Seznanjeni vodje
* Usposobljeni notranji trenerji

USPOSA-BLJANJE MANDATNIH VODIJ

Ključne faze projekta vzpostavitve modela

Preostale aktivnosti do konca projekta

Podrobnosti v zvezi z vsebino projekta in aktivnosti lahko sproti spremljate na našem [spletnem mestu](http://www.mju.gov.si/si/delovna_podrocja/zaposleni_v_drzavni_upravi/projekt_vzpostavitev_kompetencnega_modela/).

Zahvaljujemo se vam za sodelovanje pri vzpostavitvi kompetenčnega modela v državni upravi in vas lepo pozdravljamo.

Projektna skupina za Vzpostavitev kompetenčnega modela, Sektor za upravljanje s kadrovskimi viri, Direktorat za javni sektor, Ministrstvo za javno upravo